### 16.    Beslutning om tre projekter i [adresse] i 'Få det Fikset'-puljen

**Åbent**

Sagsnr.: 326-2019-1472        J.nr.: 20.00.00           Dokumentnr.:
326-2020-24162

**Sagstype**

Beslutning

**Resume og sagens baggrund**

Kommunalbestyrelsen har afsat 12 mio. kr. til ’Få det
Fikset’ initiativer. Rammerne for initiativerne blev formidlet i 2019 til de 22
byer over 200 indbyggere. De forskellige byer har via aktionsgrupper arbejdet
med indsatser/initiativer. På mødet forelægges tre initiativer/indsatser i
Havnsø lokalområde til beslutning om frigivelse af midlerne til de beskrevne
forslag. Administrationen har i forhold til forslagene forholdt sig til
aktionsgruppens beskrivelse af gennemførsel og de krav som har ligget til grund
for ’Få det Fikset’ projektet.

**Indstillinger**

Direktøren indstiller, at

1.    ansøgning 1
godkendes med en rammebevilling på 45.000 kr.,

2.    ansøgning 2
godkendes med en rammebevilling på 150.000 kr.,

3.    ansøgning 3
godkendes med en rammebevilling på 75.000 kr.,

under forudsætning af, at nødvendige myndighedstilladelser
og aftaler foreligger inden projekterne realiseres.

**Behandling**

Økonomiudvalget, Kommunalbestyrelsen

**Sagsfremstilling**

Kommunalbestyrelsen har for perioden 2019-2022 afsat en
pulje til projekter i lokalsamfundene - ’Få det Fikset’-puljen. Der er i alt
afsat 14 mio. kr. fordelt med to mio. kr. til byer under 200 indbyggere og
landdistrikter, og resten til specifikke 22 byer/områder.

Rammerne for anvendelse af puljen er beskrevet i et bilag
til budgetaftalen. Hovedpunkterne heri er,

at  puljen
skal anvendes til investeringer i anlæg og by-inventar, der enten ikke findes i
dag eller som skal ændres/udvides. Og uanset formål skal anvendelsen være
rettet mod det offentlige rum.

at  der
skal etableres en demokratisk proces i hvert lokalsamfund. Og det enkelte
lokalsamfund indstiller projekterne til kommunen med endelig godkendelse i
økonomiudvalg og kommunalbestyrelse.

De konkrete ansøgninger/indsatser fra [adresse]

Aktionsgruppen for [adresse] har fremsendt tre ansøgninger med
projekter, der ønskes godkendt indenfor rammerne af ’Få det Fikset’-puljen. De
tre ansøgninger er vedlagt som henholdsvis bilag 1, 2 og 3 – dog er selve
tilbuddene udtaget af hensyn til tilbudsgiverne.

*Ansøgning 1- Vandtrampolin*

Den første ansøgning er etablering af en vandtrampolin vest
for [adresse] vestmole. Vandtrampolinen skal etableres, ejes og driftes af foreningen
[adresse], der sikrer det daglige tilsyn, vinteropbevaring og udlægning.
Aktionsgruppen har søgt Kystdirektoratet om tilladelse. Der foreligger endnu
ikke tilbagemelding fra Kystdirektoratet.

Udgifterne til vandtrampolinen er 45.000 kr. Der forventes
årlige driftsudgifter til forsikring på 2.000 kr., som er indregnet i det
samlede ansøgningsbeløb for de første 3 år. Herefter står foreningen selv for
driftsudgifterne.

Specificeret budget kan ses i ansøgningen.

*Administrationens bemærkninger*

Der skal forelægge en godkendelse fra Kystdirektoratet før
projektet realiseres. Heri forventes også, at der vil være vilkår ift. sikring
af anlægget, evt. oplysning og skiltning.

Ansvar for trampolinen er foreningens ansvar og det
forventes derfor, at foreningen sørger for nødvendig skiltning for
brug/benyttelse af trampolinen, sikrer vedligehold og løbende evaluerer og
optimerer på sikkerheden. Foreningen har i ansøgning nævnt at man også
påtænker, at udleje redningsveste, hvilket administrationen finder meget
fornuftigt.

*Ansøgning 2 - Legeplads*

Den anden ansøgning er til etablering af en legeplads på
arealet ved østmolen på [adresse] (øst for færgelejerne). Udgifterne til
indkøb af legeredskaber, anlæg af areal og beplantning udgør i alt i
størrelsesordenen 165.000 kr. Heraf søges de 150.000 kr. af ’Få det
Fikset’-puljen. Der forventes årlige driftsudgifter til forsikring på 1.500 kr.
For de første 3 år har aktionsgruppen indregnet dette i budgettet, og dermed i
de ansøgte 150.000 kr.

Det er [adresse], der vil stå for det daglige opsyn
med legepladsen, og som ejer af legepladsen.

De resterende 15.000 kr. findes gennem crowdfunding blandt
borgere i [adresse].

Specificeret budget kan ses i ansøgningen.

*Administrationens bemærkninger*

Arealet hvor legepladsen tænkes placeret er
områdeklassificeret efter Jordforureningsloven, og det betyder, at jorden
indledningsvis skal undersøges for eventuel forurening. En jordprøve koster
cirka 1.000 kr.  Hertil kommer, at området er omfattet af Natura2000, og i
forbindelse med byggetilladelsen skal der derfor laves en
væsentlighedsvurdering.

Etableringsomkostningerne indeholder blandt andet udgifter
til selve anlæg af legepladsen. Ved tilsvarende kommunale projekter er
erfaringen, at der skal disponeres med en pulje til uforudsete udgifter og
aktionsgruppen har derfor afsat et mindre beløb til dette.

Udgifterne til byggetilladelsen er i anslået til ca. 4.000
kr. og er - sammen med beløbet for jordprøven - ikke indeholdt i den samlede
økonomiske ramme til gennemførelse af projektet.

Aktionsgruppen har anmodet Kalundborg Kommune om at varetage
det årlige syn af legepladsen. Det årlige syn af kommunens egne legepladser
varetages af Det Tekniske Område, og et årligt syn af en legeplads på [adresse]
Havn kan medtages indenfor områdets økonomiske ramme.

*Ansøgning 3 – Forskønnelse på havnen*

Den tredje ansøgning er til indkøb af seks borde/bænkesæt,
der etableres på udvalgte pladser, indkøb af fire bænke, der etableres ved
hegnet på [adresse] nordmole, etablering af bålplads/grillareal og til
beplantning af otte specialfremstillede blomsterkummer formet som en jollestævn
i høj sø.

Etableringen foretages af [adresse], der også
sikrer det daglige tilsyn og vedligeholdelse. Omkostningerne forventes at være
i størrelsesordenen 75.000 kr.

Specificeret budget kan ses i ansøgningen.

*Administrationens bemærkninger*

Ingen bemærkninger.

*Administrationens samlede vurdering*

De tre projekter opfylder de rammer for anvendelsen af
puljen, der er skitseret i bilaget til budgetaftalen. Hertil støtter kommuneplanrammen
godt op om de tre projekter: Havnsø Havn ligger i rekreativt område. Herudover
er der mulighed for at afprøve mindre aktiviteter og projekter, som har til hensigt
at udforske eller understøtte særlige kvaliteter indenfor rammeområdet med
henblik på, at populære aktiviteter kan videreføres og sikres gennem en
udviklingsplan for [adresse].

Gennemførelse af de tre projekter vil ske i tæt dialog med
[adresse].

**Økonomiske konsekvenser**

Leonora Iversen samlede andel af puljen til Lokalsamfundenes ’Få det
Fikset’ projekter er 500.000 kr.

De samlede omkostninger til de tre projekter er estimeret
til 270.000 kr. ekskl. moms. Det betyder, at der resterer 230.000 kr. af
Havnsøs pulje til ’Få det Fikset’ projekter. Når de tre projekter er gennemført
og de endelige omkostninger er kendt, vil en evt. uforbrugt del af rammen til
de tre projekter fortsat kunne indgå til andre projekter i [adresse] lokalområde
efter godkendelse i Økonomiudvalg og Kommunalbestyrelse.

**Økonomiudvalgets møde den 22.
april 2020:**

Anbefales.

Finansieringen af byggesagsgebyret i "Få det
fixet-sagerne" bevilges fra robusthedspuljen for anlægsprojekter.

**Bilag**

|  |  |
| --- | --- |
| Bilag 1 - Ansøgning om vandlegeplads | 326-2020-127024 |
| Bilag 2 - Legeplads | 326-2020-127026 |
| Bilag 3 - Forskønnelse i havneområdet | 326-2020-127041 |